Nicole Aunapu Mann

Nicole Victoria Aunapu Mann (sündinud 27. juunil 1977 Petalumas California osariigis) on Ameerika Ühendriikide katselendur ja NASA astronaut. 

Ta on lõpetanud Ameerika Ühendriikide Mereväeakadeemia, Stanfordi ülikooli ja Ameerika Ühendriikide Mereväe Katselendurite Kooli. 

Mann valiti astronaudiks 2013. aastal. Augustis 2018 määrati ta Boeingu CST-100 Starlineri esmalennu meeskonnaliikmeks. Ta oli 5. oktoobril 2022 startinud missiooni SpaceX Crew-5 komandör ja Rahvusvahelise Kosmosejaama 68. ekspeditsiooni liige. Ta naasis Maale 11. märtsil, maandudes kapsliga Mehhiko lahte. 

Mann on esimene Eesti juurtega astronaut, teise Eestist pärit inimesena käis 2021. aastal venelastega kosmoses näitleja Julija Peresild.

Isiklikku
Nicole Aunapu Mann on eesti ja wailaki juurtega. Tema abikaasa on Travis R. Mann, neil on poeg.

Tema Hiiumaalt pärit vanaisa Helmuth Werner Aunapuu (1903–1957) sündis Tallinnas ja oli meremees. Ta võttis 17. märtsil 1936 Ameerika Ühendriikide kodakondsuse ning vabastati Eesti kodakondsusest 23. märtsil 1939. Ta teenis teise maailmasõja ajal USA relvajõududes ning sai kolonelleitnandi auastme.

Eesti külastamine
2023. aasta septembri viimasel nädalal viibis Nicole Aunapu Mann Hiiumaal, Tartus ja Tallinnas. Visiidi käigus pidas ta õpilastele haridus- ja teadusprogrammi Globe loenguid, kohtus valitsuse esindajatega ning tutvus Eesti kosmose- ja teadusprogrammidega seotud ettevõtetega.

Viited

Välislingid 
 Piret Eesmaa "Hiiumaa juurtega astronaut põrutas kosmosesse". Hiiu Leht. 11. oktoober 2022, lk. 5
 Mariliis Kolk "Suur nägu. Eestlane, põlisameeriklane ja astronaut ühes isikus." Postimees 8. oktoober 2022
Mari Kukk, Eda Post ""Eesti juurtega astronaut kosmosejaamas: "Me ei olnud millekski selliseks valmistunud."" Maaleht. 8. juuni 2023
 Holger Roonemaa, Sander Ilvest "Esimene naine Kuul? Eesti juurtega Nicole Aunapu Mann teeb kosmoseajalugu". Postimees, 23. jaanuar 2020

Ameerika Ühendriikide astronaudid
Sündinud 1977